|  |
| --- |
| Številka: 542-21/2015- 39 |
| Ljubljana, 11. 9. 2017 |
| EVA: / |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA: Odločba o odobritvi članstva Občine Bohinj v Evropskem združenju za teritorialno sodelovanje Alpine Pearls – predlog za obravnavo**  |
| **1. Predlog sklepa vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na … seji dne … sprejela naslednjiS K L E PVlada Republike Slovenije izda odločbo, s katero se Občini Bohinj, Triglavska cesta 35, 4264 Bohinjska Bistrica, odobri članstvo v Evropskem združenju za teritorialno sodelovanje »ALPINE PEARLS« s sedežem v Republiki Avstriji, Weng 42, A-5453 Werfenweng.  Mag Lilijana Kozlovič GENERALNA SEKRETARKASklep prejmejo:- Ministrstvo za javno upravo- Občina Bohinj |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Boris Koprivnikar, minister
* Mag. Tanja Bogataj, državna sekretarka, MJU
* Dr. Nejc Brezovar, državni sekretar, MJU
* Dr. Roman Lavtar, vodja Službe za lokalno samoupravo, MJU
* Helena Kavčič, višja svetovalka, Služba za lokalno samoupravo, MJU
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** / |
| **7.b Predstavitev ocene finančnih posledic pod 40.000 EUR:**Ustanovitev Evropskega združenja za teritorialno sodelovanje nima finančnih posledic za proračun Republike Slovenije. Občine ustanoviteljice v svojih proračunih zagotovijo sredstva za delovanje EZTS. Kot je razvidno iz statuta EZTS ALPINE PEARLS, bo Občina Bohinj po vstopu v EZTS plačevala članarino odvisno od letnega števila nočitev. Financiranje skupnih projektov bodo članice EZTS zagotavljale v svojih proračunih.  |
| **8. Predstavitev sodelovanja z združenji občin:** |
| Vsebina predloženega predpisa vpliva na:* pristojnost občin
 | NE |
| Predpis je bil poslan v mnenje:* Skupnosti občin Slovenije SOS:NE
* Združenju občin Slovenije ZOS: NE
* Združenju mestnih občin Slovenije ZMOS: NE

Gradivo se nanaša izključno na Občino Bohinj, zato sodelovanje združenj občin ni potrebno. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja:  | NE |
| / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Boris Koprivnikar MINISTER |

**PRILOGA:** Odločba, s katero se Občini Bohinj, Triglavska cesta 35, 4264 Bohinjska Bistrica, odobri članstvo v Evropskem združenju za teritorialno sodelovanje »ALPINE PEARLS« s sedežem v Republiki Avstriji, Weng 42, A-5453 Werfenweng.

Številka:

Datum:

Na podlagi petega odstavka 21. člena Zakona o Vladi Republike Slovenije (Uradni list RS,
št. [24/05](http://www.uradni-list.si/1/objava.jsp?urlurid=2005823) – uradno prečiščeno besedilo, [109/08](http://www.uradni-list.si/1/objava.jsp?urlurid=20084694), [38/10](http://www.uradni-list.si/1/objava.jsp?urlurid=20101847) – ZUKN, [8/12](http://www.uradni-list.si/1/objava.jsp?urlurid=2012268), [21/13](http://www.uradni-list.si/1/objava.jsp?urlurid=2013787), [47/13](http://www.uradni-list.si/1/objava.jsp?urlurid=20131783) – ZDU-1G in [65/14](http://www.uradni-list.si/1/objava.jsp?urlurid=20142739)) in 7. člena Uredbe o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15) v postopku za odobritev članstvo v evropskem združenju za teritorialno sodelovanje (v nadaljnjem besedilu: EZTS), začetem na podlagi vloge Občine Bohinj, Triglavska cesta 35, 4264 Bohinjska Bistrica, z dne 14. 7. 2017 in dopolnitve vloge z dne 4. 8. 2017 je Vlada Republike Slovenije na …. redni seji dne … pod točko … izdala naslednjo

O D L O Č B O :

Občini Bohinj se odobri članstvo v Evropskem združenju za teritorialno sodelovanje »ALPINE PEARLS« evropskem združenju za teritorialno sodelovanje z neomejeno odgovornostjo« s sedežem v kraju Werfenweng, v Republiki Avstriji*.*

Stroški postopka niso nastali.

O b r a z l o ž i t e v :

I.

Občina Bohinj, Triglavska cesta 35, 4264 Bohinjska Bistrica (v nadaljnjem besedilu: prosilec), je dne 14. 7. 2017 posredovala Ministrstvu za javno upravo (v nadaljnjem besedilu: MJU), pisno vlogo za odobritev članstva v EZTS ALPINE PEARLS s sedežem v kraju Werfenweng, Weng 42, A-5453 Werfenweng, Avstrija. Prosilec je vlogi priložil:

– sklep občinskega sveta o seznanitvi in soglasju o vključitvi Občine Bohinj v Evropsko združenje za teritorialno sodelovanje »ALPINE PEARLS« z dne
29. 6. 2017,

– Konvencijo o ustanovitvi Evropskega združenja za teritorialno sodelovanje »ALPINE PEARLS« z dne 25. 8. 2016 (v nadaljnjem besedilu: konvencija),

– Statut Evropskega združenja za teritorialno sodelovanje »ALPINE PEARLS« z dne 14. 7. 2016 (v nadaljnjem besedilu: statut).

Prosilec je navedel, da se Občina Bohinj, ki jo zastopa župan Franc Kramar, želi včlaniti v Evropsko združenja za teritorialno sodelovanje ALPINE PEARLS (v nadaljevanju: EZTS ALPINE PEARLS), ki so ga ustanovile avstrijske občine Hinterstoder, Mallnitz, Neukirchen am Großvenediger, Weissensee, francoska občina Termignon, nemški občini Bad Reichenhall in Berchtesgaden, italijanske občine Ceresole Reale, Cogne, Villnoess/Funes, Forni di Sopra, Limone Piemonte, Moena, Moos im Passeiertal/Moso in Passiria, Ratschings/Racines, Valdidentro, Mals/Malles Venosta in združenje občin Chamois in La Magdeleine, švicarski občini Disentis/Mustér in Ormont-Dessus in slovenska občina Bled ter avstrijsko turistično združenje Werfenweng in švicarski turistični društvi Interlaken (TOI) in Arosa Tourismus.

MJU je na podlagi pregleda vloge dne 21. 7. 2017 od Občine Bohinj zahtevalo dopolnitev vloge v skladu z 8. členom Uredbe o izvajanju Uredbe (ES) o ustanovitvi evropskega združenja za teritorialno sodelovanje, ki jo je le-ta dopolnila 4. 8. 2017. S to dopolnitvijo je vloga popolna.

II.

Pravne podlage v postopku za odločanje o odobritvi sodelovanja v združenju so Uredba (ES)
št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS) (UL L št. 210 z dne 31. 7. 2006) in njene spremembe z Uredbo (EU) št. 1302/2013 Evropskega parlamenta in Sveta z dne 17. decembra 2013 (UL L št. 347 z dne 20. 12. 2013; v nadaljnjem besedilu: Uredba 1082/2006/ES) ter Uredba o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15; v nadaljnjem besedilu: Uredba).

Uredba 1082/2006/ES določa pogoje in načine ustanovitve EZTS na ozemlju Skupnosti. Opredeljuje pravno obliko, cilje, sestavo EZTS, način ustanovitve, pridobitev pravne osebnosti, nadzor nad upravljanjem javnih sredstev, naloge, ustanovne akte (konvencijo in statut), organizacijo EZTS, proračun, likvidacijo, plačilno nesposobnost, ustavitev plačil in odgovornost, opredeljuje javni interes, prenehanje delovanja EZTS in pristojnosti v pravnih sporih EZTS s tretjimi osebami. Uredba 1082/2006/ES v 3. točki 4. člena določa, da država članica ob upoštevanju svoje ustavne strukture odobri sodelovanje bodočega člana v EZTS, razen če meni, da takšno sodelovanje ali konvencija ni v skladu s to uredbo ali drugim pravom Unije v zvezi z ukrepi in dejavnostmi EZTS, ali nacionalno zakonodajo v zvezi s pooblastili in pristojnostmi bodočega člana, ali da takšno sodelovanje ni utemeljeno z razlogi javnega interesa ali javne politike države članice, ali statut ni skladen s konvencijo.

Uredba določa podrobnejši postopek in pogoje za odobritev ustanovitve EZTS s sedežem v Republiki Sloveniji in za včlanitev pravnih oseb iz Republike Slovenije v EZTS s sedežem v drugi članici Evropske skupnosti. Uredba v 8. členu določa, da vloži pravna oseba, ki se želi včlaniti v obstoječi EZTS vlogo h kateri priloži predlog konvencije in statuta obstoječega EZTS. V skladu s 7. členom Uredbe o odobritvi sodelovanja subjektov pri ustanovitvi ali članstvu v EZTS odloči vlada z odločbo. Postopek odobritve članstva v EZTS pred izdajo odločbe vodi ministrstvo pristojno za lokalno samoupravo. V 9. členu uredba določa, da je rok za izdajo odločbe šest mesecev od prejema vloge za odobritev, pri čemer se v ta rok ne všteva čas, ki je potreben za dopolnitev vloge, odgovore na pripombe, ali pošiljanje dodatnih informacij daljši od desetih delovnih dni od prejema zahteve organa, ki vodi postopek.

III.

V postopku izdaje odločbe je bilo ugotovljeno, da ima vloga vse obvezne sestavine, ki jih določa Uredba 1082/2006/ES.

Ustanoviteljice občina Hinterstoder, občina Mallnitz, občina Neukirchen am Großvenediger, Weissensee, turistično združenje Werfenweng, občina Termignon, občina Bad Reichenhall občina Berchtesgaden, občina Ceresole Reale, združenje občin Chamois in La Magdeleine, občina Cogne, občina Villnoess/Funes, občina Forni di Sopra, občina Limone Piemonte, občina Moena, občina Moos im Passeiertal/Moso in Passiria, občina Ratschings/Racines, občina Valdidentro, občina Mals/Malles Venosta, občina Disentis/Mustér, turistično društvo Arosa Tourismus, turistična organizacija Interlaken (TOI), občina Ormont-Dessus in občina Bled so ustanavile EZTS ALPINE PEARLS Evropsko združenje za teritorialno sodelovanje z neomejeno odgovornostjo kot pravno osebo, z namenom olajšanja in spodbujanja čezmejnega in medregionalnega sodelovanja z namenom krepitve gospodarske in socialne kohezije.

Preko ciljev EZTS ALPINE PEARLS, ki so ohranjanje čistega zraka, visoke kakovosti življenja stanovalcev, visoke kakovosti bivanja dopustnikov in dnevnih gostov na območju občin članic; uporaba okolju prijazne mobilnosti ter sprememba mobilnih navad prebivalcev in gostov; profiliranje včlanjenih krajev kot krajev, katerim sta posebej pomembna okolju prijazen turizem in okolju prijazna mobilnost; nagovarjanje novih počitniških gostov, katerim so posebej pomembni čisti zrak, intaktna narava in ponudbe okolju prijazne mobilnosti; podpiranje trajnostnega turizma, ki naj kot model služi doma in v tujini; široka uporaba okolju prijaznih tehnologij ter inovativna povezava različnih ponudb mobilnosti krepitev gospodarskih, socialnih in kulturnih odnosov med prebivalstvom včlanjenih krajev, kakor tudi splošno podpiranje okolju prijaznega turizma v Alpah; podpiranje kakovostnega turizma v včlanjenih krajih s prometnimi in turističnimi koncepti, ki temeljijo na principu trajnosti, ter s čim večjo odpovedjo faktorjem, ki obremenjujejo okolje, na področju turizma in prometa kot tudi na področju kmetijstva, gozdarstva in upravljanja z vodami in odpadki; podpiranje aktivnosti in političnih strategij s sledečimi cilji: ohranjanje lepe, privlačne pokrajine, varstvo narave, oskrbovanje z energijo iz obnovljivih virov, izogibanje odpadkov, uporaba in razvoj regionalnih izdelkov; podpiranje razvoja integriranih turističnih ponudb in strategij za trajnostni razvoj Alpine Pearls ter podpiranje aktivnosti usposabljanja in šolanja za izboljšanje izobrazbe na področju trajnostnega razvoja članic v okviru točno določenih pristojnosti

in prednostnih nalog, ki bodo zagotovile okolju prijazno mobilnost ter razvoj okolju prijaznih turističnih produktov bo Občina Bohinj z včlanitvijo v EZTS ALPINE PEARLS poskušala udejanjiti najpomembnejše razvojne smeri iz Strategije trajnostnega razvoja Občine Bohinj 2020+, ki so skrb za okolje in naravne vire, razvoj trajnostnega turizma ter kakovost bivanja.

Skladnost konvencije in statuta združenja z določbami Uredbe 1082/2006/ES in Uredbe, z ostalo zakonodajo Republike Slovenije ter javnim interesom in javnimi politikami Republike Slovenije je bila že ugotovljena in ovrednotena z odločbo št. 54200-5/2017/4 z dne 20. 4. 2017 o odobritvi sodelovanja Občine Bled pri ustanovitvi EZTS ALPINE PEARLS.

Zvezno deželo Salzburg /Republiko Avstrijo bo o včlanitvi v EZTS ALPINE PEARLS uradno obvestila Občina Bohinj.

PRAVNI POUK:

Zoper to odločbo ni dovoljena pritožba, pač pa je dopustna tožba, ki se vloži v 30 dneh po prejemu te odločbe na Upravno sodišče Republike Slovenije, Fajfarjeva 33, 1000 Ljubljana, pisno neposredno pri navedenem sodišču ali priporočeno po pošti. Tožbi v dveh izvodih je treba priložiti to odločbo v izvirniku ali neoverjeno kopijo.

mag. Lilijana Kozlovič

generalna sekretarka

Odločba se vroči:

– Občina Bohinj, Triglavska cesta 35, 4264 Bohinjska Bistrica

V vednost:

– Ministrstvo za javno upravo, Služba za lokalno samoupravo, Tržaška cesta 21,
1000 Ljubljana